Образовној установи:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Директору образовне установе:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ЗАХТЈЕВИ**

-За **ЗАБРАНУ УСЛОВЉАВАЊА** да дијете носи маску током боравка у школи;

-За **ЗАБРАНУ тестирања** дјетета на било које вирусе, а посебно на вирус COVID-19;

-За **ЗАБРАНУ давања дјетету било које супстанце** без знања и одобрења родитеља, укључујући ту и било које превентивне мјере-вакцине;

-За **ЗАБРАНУ вршења прегледа дјетета и обавјештавања трећих лица** о евентуалним симптомима прехладе.

ПОДНОСИОЦИ ЗАХТЈЕВА:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ родитељи малољетног дјетета\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ рођеног дана:\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Поступајући у складу са нашим законским правом, али и обавезом да се старамо о животу и здрављу нашег дјетета, као и у складу са моралним начелима и начелом забране дискриминације, ми горе потписани родитељи подносимо ове захтјеве, заступајући најбоље интересе нашег дјетета.

Имајући у виду одредбе Породичног закона Републике Српске као и сва друга права која нам као родитељима припадају, **забрањујемо да се наше дијете приморава на ношење маске током боравка у школи, забрањујемо да се над нашим дјететом врше било каква испитивања, тестирања и анализе, укључујући и тестирање на COVID-19, забрањујемо да се без нашег знања и нашег изричитог одобрења нашем дјетету дају било какве медицинске или друге супстанце, укључујући ту и превентивне медицинске мјере-вакцине или било које друге видове супстанци у било којем облику.**

Због забринутости да би примјена било какве превентивне здравствене мјере могла имати нежељена дејства по здравље нашег дјетета, ми као родитељи тражили смо и тражићемо и даље све неопходне информације о свим предложеним мјерама и док не добијемо тражене информације, нико у школи нема право да спроводи било какву врсту превентивних мјера над нашим дјететом. Посебно истичемо да ни образовна установа, нити лица која је заступају, учитељ, разредни старјешина, нити било који други члан наставног или ненаставног особља у школи немају права да излажу ризику наше дијете.

**Изричито забрањујемо да се над нашим дјететом у школи проводи било која врста превентивних здравствених мјера или било која врста тестирања било у самом објекту школе или на другом мјесту гдје би се евентуално вршиле било какве превентивне или дијагностичке мјере.**

Ми родитељи, као законски заступници нашег дјетета имамо право да одлучујемо о свим питањима која се тичу нашег дјетета и сходно томе захтјевамо да се у свему поступи у складу са нашим захтјевима у супротном бићемо принуђени да покренемо све законске процедуре како би смо кривично и материјално теретили одговорне.

Забрањујемо да се подаци о нашем дјетету прослијеђују другим лицима, забрањујемо школи да било коју информацију која се тиче здравственог стања нашег дјетета у било којем облику прослијеђује другим лицима.

ОБРАЗЛОЖЕЊЕ

Према члану 6. Породичног закона Републике Српске, родитељи су дужни да се старају о животу и здрављу своје дјеце, као и о њиховом подизању, васпитању и образовању. Чланом 81. Истог закона прописано је да родитељи имају **дужност и право** да штите своју малољетну дјецу и да се брину о њиховом животу и здрављу.

Позивајући се и на Устав Републике Српске који поред тога што као највиши правни акт једне земље прописује посебну заштиту породице, мајке и дјетета, те родитељско право и дужност родитеља да се старају о подизању и васпитању своје дјеце и који у члану 38. гарантује право на школовање под једнаким условима, као и Закон о забрани дискриминације у БиХ који прописује забрану дискриминације која се односи на све јавне органе, на сва физичка и правна лица и у јавном и приватном сектору у свим областима, и између осталог у области образовања, те имајући у виду и одредбе члана 7. став 6. Закона о средњем образовању и васпитању Републике Српске који такође забрањује све активности којима се угрожавају, дискриминишу или издвајају ученици, односно група ученика, по било којем основу, у складу са важећим законима и међународним конвенцијама - подносимо овај захтјев да би смо заштитили своје дијете и скренули пажњу свим запосленима у образовној установи да је свако угрожавање дјететових права кажњиво и да за собом повлачи и материјалну и кривичну одговорност.

Право на образовање гарантовано је и међународним актима, као што су Конвенција о правима дјетета (члан 28.) и Универзална декларација о људским правима и слободама (члан 26.), те члан 2. Првог протокола уз Европску конвенцију о људским правима која каже да „нико не може бити лишен права на образовање“.

Подсјећамо да је вршење дискриминације у образовању, по било ком основу кажњиво, те да је Законом о забрани дискриминације у БиХ изричито прописано да ће новчаном казном од 1.500 до 5.000 КМ казнити правно лице, у овом случају школа, а новчаном казном од 700 до 1.500 КМ казниће се и одговорно лице у школи у случају вршења дискриминације у школи.

Овим путем желимо исказати одлучну намјеру да права своје дјеце штитимо свим могућим правним средствима која нам стоје на располагању. Спремни смо на подношење кривичних пријава и тужби за свако поступање супротно Уставу и важећим законским прописима.

Како је право на средњошколско образовање под једанким условима гарантовано Уставом као највишим правним актом, напомињемо да нико нема права да наше дијете лиши права на образовање, нити да му то право условљава ношењем маске, тестирањем или било каквом другом врстом дијагностичке или превентивне медицинске мјере укључујући ту и вакцинацију.

Захтјевамо да се сваки евентуални покушај лишавања нашег дјетета права на образовање сачини у писаној форми, а не усмено, како би смо имали све основе и услове за покретање кривичних поступака против одговорних лица која лишавају дијете његових уставних и законских права.

**Сматра се да је даном пријема овог акта образовна установа упозната са садржајем истог, те да је дужна да га примјењује и о његовом садржају информише све запослене у школи и свака трећа лица која су присутна у школи и њеним просторијама по било ком основу.**

У\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дана\_\_\_\_\_\_\_\_\_\_\_\_\_\_\_\_\_\_\_\_\_

РОДИТЕЉИ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_